ועדת הכנסת, כנסת 15, פרוטוקול מספר 356, 2002-11-05 12:00

יוסי כץ: אנחנו פותחים בדיון, רבותי.

יוסי כץ: הסעיף הראשון שיש בו בקשת רביזיה הוא נושא החקלאות בעמוד הראשון – "שינויים מבניים במועצות החקלאיות".

יוסי כץ: בקשת הרביזיה היא של חבר הכנסת אבו וילן מסיעת מרצ.

אבשלום וילן: מתואם עם האוצר.

אבשלום וילן: להעביר את זה לכספים, על דעת האוצר.

יוסי כץ: להעביר את זה לכספים.

יוסי כץ: קודם כל נצביע – מי בעד בקשת הרביזיה ירים את ידו.

יוסי כץ: מי נגד?

יוסי כץ: בקשת הרביזיה אושרה.

יוסי כץ: אנחנו מצביעים על ועדת הכספים.

יוסי כץ: מי בעד ועדת הכספים ירים את ידו.

יוסי כץ: מי בעד ועדת הכלכלה ירים את ידו?

יוסי כץ: ועדת הכספים.

יוסי כץ: אנחנו עוברים הלאה.

יוסי כץ: אנחנו עוברים לפרק ה', עמוד שני, סעיפים 19-20 "תיקון חוק הבטחת הכנסה".

יוסי כץ: יש בקשת רביזיה.

יוסי כץ: מי ביקש אותה?

יוסי כץ: סיעת ש"ס?

נעמי חזן: אני ביקשתי אותה וגם סיעת ש"ס.

יוסי כץ: מי בעד בקשת הרביזיה ירים את ידו.

זאב בוים: כמה יש פה לעבודה?

אורית נוקד: חמישה, במקום עמיר פרץ שאיננו.

זאב בוים: לא.

זאב בוים: סליחה רגע.

זאב בוים: לא פה.

זאב בוים: פה אתם לא יכולים להצביע במקום עמיר פרץ.

תמר גוז'נסקי: אבל הוא יושב על המקום שלהם.

מיכאל איתן: את בעצמך אמרת שאי אפשר, באחד הדיונים.

מיכאל איתן: אני טענתי שאפשר ואת בעצמך אמרת שאי אפשר.

קריאות: - - -

יוסי כץ: אני לא מוכן להמשיך בחילופי צעקות, רבותי.

יוסי כץ: נא להיות בשקט, אחרת אני אפזר את הישיבה.

יוסי כץ: גבירתי היועצת המשפטית, מהם הכללים?

אנה שניידר: על פי התקנון סיעה רשאית להסכים לתת את מקומה לחבר של סיעה אחרת.

אנה שניידר: ברגע שיש הסכמה על כך, אותו חבר הוא בעצם חבר הוועדה לכל דבר ועניין.

אנה שניידר: אז אם חבר הכנסת עמיר פרץ יושב כאן על חשבון סיעת העבודה, הוא חבר לכל דבר ועניין, מטעם סיעת העבודה.

אנה שניידר: אם יש הסכמה בנוהג שחבר אחר של אותה סיעה יכול להחליף את אותו חבר בהצבעה, הוא צריך לחול, לעניות דעתי, גם כאן.

יוסי כץ: סליחה.

יוסי כץ: למיטב ידיעתי אנחנו תיקנו את תקנון הכנסת.

אנה שניידר: אבל זה לא עניין של ממלא מקום.

נסים זאב: זה עניין של נוהג.

נסים זאב: בכל ישיבה אנחנו נוהגים אחרת.

קריאות: - - -

יוסי כץ: רבותי, סליחה.

יוסי כץ: אולי תפסיקו לנהל חילופי צעקות?

יוסי כץ: סליחה, חבר הכנסת סבן, אני קורא אותך לסדר.

יוסי כץ: מספיק.

יוסי כץ: אתם מפריעים לניהול הישיבה.

יוסי כץ: מה קרה לכם?

יוסי כץ: חבר הכנסת נסים זאב! מספיק, תהיו בשקט.

יוסי כץ: מה קרה לכם?

נסים זאב: למה אתה צועק דווקא עלי אדוני?

נסים זאב: כולם פה צועקים.

יוסי כץ: בבקשה, גבירתי היועצת המשפטית.

אנה שניידר: התיקון שהתקבל בוועדת הכנסת לעניין התקנון, התייחס לממלאי מקום באופן ארעי.

אנה שניידר: זה לא רלוונטי לסוגיה שאתם מעלים עכשיו.

אנה שניידר: אם מדובר בחבר ועדה שבאופן קבוע חבר על חשבון סיעה אחרת, אפשר להצביע במקומו.

יוסי כץ: תודה רבה.

יוסי כץ: אני חוזר על ההצבעה.

יוסי כץ: מי בעד בקשת הרביזיה של נעמי חזן ירים את ידו.

יוסי כץ: 11.

יוסי כץ: מי נגד בקשת הרביזיה ירים את ידו.

אברהם-בייגה שוחט: אני מבקש למחוק אותי מההצבעה הקודמת, כי קודם הצבעתי.

אתי בן-יוסף: 11.

אתי בן-יוסף: תיקו.

א' האן: תיקו.

קריאות: - - -

יוסי כץ: אני אעשה הצבעה חוזרת, שמית, לגבי בקשת הרביזיה של סיעת מרצ, על כל פרק ה', למעט הסעיף שעבר לוועדה מיוחדת, שעליו לא הוגשה הרביזיה.

זאב בוים: רגע.

זאב בוים: אני רוצה להבין על מה מצביעים.

יוסי כץ: אנחנו מצביעים על בקשת רביזיה של סיעת מרצ, לפיה בניגוד להחלטה קודמת שכל פרק ה' - למעט הפרק שעבר לוועדה מיוחדת בעניין גמלאות הסיעוד - יעבור לוועדת הכספים, הם מבקשים שהוא יעבור לוועדת העבודה והרווחה.

יוסי כץ: זו בקשתם.

זאב בוים: אנחנו הצבענו עכשיו על העניין הזה, היתה תוצאה של 11:11.

זאב בוים: הרביזיה נפלה.

זאב בוים: לא?

יוסי כץ: היתה טענה של חברי ועדה, שלא יכולתי לבדוק אותה, שחלק מהחברים הצביעו גם פה וגם שם.

קריאות: לא, לא.

קריאות: לא היה דבר כזה.

יוסי כץ: אז אין בעיה.

יוסי כץ: נקיים הצבעה שמית, עם כל הכבוד.

יוסי כץ: מי בעד בקשת הרביזיה לגבי פרק ה'?

יוסי כץ: רבותי: יוסי כץ – נמנע אושעיה אפי – בייגה שוחט במקומו – נמנע מוטי משעני – בעד צלי רשף – בעד אבי יחזקאל – בעד מוחמד ברכה – תמר גוז'נסקי במקומו – בעד עמיר פרץ – אורית נוקד במקומו – בעד זאב בוים – נגד אברהם הירשזון – אלי כהן במקומו – נגד ישראל כץ – אינו נוכח מיכאל איתן – נגד אמנון כהן – נסים זאב במקומו – נגד יצחק סבן – נגד יצחק גאגולה – נגד יאיר פרץ – נגד נעמי חזן – בעד זהבה גלאון – אבו וילן במקומה – בעד מרינה סולודקין – בעד אליעזר זנדברג – נגד נחמה רונן – נגד שאול יהלום – נגד משה גפני – נגד עבד-אלמאלכ דהאמשה – בעד אורי אריאל – בעד יורי שטרן- בעד בבקשה, נא לספור.

אתי בן-יוסף: 11:11.

זאב בוים: 11:11.

זאב בוים: זהו.

זאב בוים: נפלה.

יוסי כץ: רבותי, 11:11.

יוסי כץ: הרביזיה נפלה.

יוסי כץ: אנחנו עוברים לעמוד החמישי.

יוסי כץ: "הקמת יחידה לריכוז הטיפול בעובדים זרים ובעובדים מאזור יהודה, שומרון וחבל עזה".

יוסי כץ: מי הגיש את הרביזיה?

יורי שטרן: אני.

יוסי כץ: מי בעד בקשת הרביזיה של האיחוד הלאומי ירים את ידו.

שאול יהלום: מה הוחלט?

יוסי כץ: הוחלט על ועדת הכספים.

שאול יהלום: והם רוצים רביזיה?

יוסי כץ: והם רוצים רביזיה.

יוסי כץ: הם מציעים את ועדת העבודה והרווחה.

יוסי כץ: רבותי, מי בעד בקשת הרביזיה של סיעת האיחוד הלאומי – ירים את ידו.

יוסי כץ: 7 איש.

יוסי כץ: מי נגד הרביזיה ירים את ידו?

יוסי כץ: רוב.

יוסי כץ: הרביזיה נפלה.

יוסי כץ: כל הלוביסטים – אני לא שמתי לב שנכנסו – כולם החוצה.

יוסי כץ: רק חברי ועדה ואנשי משרדי הממשלה.

יוסי כץ: "הטלת אגרות על מי שמבקש להעסיק עובד זר" – אני מבין שאתה חוזר בך מהרביזיה.

יורי שטרן: כן.

שאול יהלום: מה הוחלט?

יוסי כץ: הוחלט כספים.

יוסי כץ: אז אין רביזיה לגבי הטלת אגרות על מי שמבקש להעסיק עובדים זרים.

יוסי כץ: מישהו מציע ועדת העבודה והרווחה?

יוסי כץ: לא.

יוסי כץ: אז אין רביזיה.

יוסי כץ: אני מוחק ליתר ביטחון את הרביזיה: מי בעד רביזיה ירים את ידו?

יוסי כץ: מי נגד בקשת רביזיה ירים את ידו?

יוסי כץ: תודה.

יוסי כץ: נפל, אין רביזיה.

יוסי כץ: הלאה "תיקון חוק הנפט".

יוסי כץ: האם מישהו חולק על כך - - -

יאיר פרץ: כלכלה.

יאיר פרץ: כלכלה בשני הסעיפים.

יוסי כץ: יש מי שמתנגד לכך ששני הסעיפים ילכו לכלכלה?

קריאות: לא.

יוסי כץ: ההחלטה היתה כדלקמן: הסעיף הראשון שדן בתיקון חוק הנפט – הסמכת שר התשתיות לקבוע כללים למתן זכויות בדרך של מכרז – הועבר לכלכלה ולא היתה רביזיה על זה.

יוסי כץ: הסעיף השני: הסמכת שר האוצר לקבוע בתקנות אגרות בשל הפקת נפט – הועבר לכספים.

נחמה רונן: לא.

נחמה רונן: האוצר ביקש כספים וזה הועבר לכלכלה.

יוסי כץ: אתה רוצה רביזיה?

זאב בוים: כן.

זאב בוים: כן.

זאב בוים: אני רוצה רביזיה.

יוסי כץ: מי בעד בקשת הרביזיה של הקואליציה ירים את ידו.

יוסי כץ: שישה.

יוסי כץ: מי נגד בקשת הרביזיה ירים את ידו?

יוסי כץ: כלכלה.

יוסי כץ: הסעיף הבא במחלוקת היה כך: אנחנו החלטנו שקיצור תהליכים בוועדות תכנון ובניה הולך לוועדת הפנים.

יוסי כץ: לעומת זאת החלטנו שהטלת אגרות להגשת התנגדות הולך לכספים.

יוסי כץ: יש בקשת רביזיה על ההחלטה הזו והנימוקים נשמעו בישיבה הקודמת.

שאול יהלום: לאן זה הולך כרגע?

יוסי כץ: עוד פעם.

יוסי כץ: אני חוזר ואומר: הנושא של תכנון ובניה – קיצור תהליכים – הוחלט להעביר אותו לוועדת הפנים.

יוסי כץ: אין על זה רביזיה.

יוסי כץ: על הנושא של איזה אגרה ישלם כל אחד שמתנגד הועבר לוועדת הכספים, הוגשה בקשת רביזיה.

זאב בוים: יש הצעת פשרה.

זאב בוים: תקשיב לגפני.

שאול יהלום: סליחה, אתמול זה עבר לפנים.

יוסי כץ: אומרים לי שיש טעות.

יוסי כץ: זה הועבר לפנים ולא לכספים.

יוסי כץ: על זה יש בקשת רביזיה של יו"ר הקואליציה.

זאב בוים: אני מבקש רביזיה כדי להציע פשרה - - -

משה גפני: רגע.

משה גפני: היתה הצעת פשרה ואני הסכמתי.

יוסי כץ: מה היא היתה?

משה גפני: - - - אבל לאחר שנושא האגרות, גם בחוק הנפט, עבר לכלכלה, אין שום הגיון שהאגרות לתכנון ובניה לא יהיו בוועדת הפנים.

משה גפני: זה אותו דבר.

זאב בוים: לא.

זאב בוים: גפני, בוא תסכים לפשרה.

קריאות: - - -

יוסי כץ: חבר הכנסת בייגה שוחט, שר האוצר לשעבר, רוצה להעיר הערת ייעול.

אברהם-בייגה שוחט: אני רוצה להעיר הערה עקרונית, רק שתדעו: אל תחשבו שפיצול האגרות לכל הוועדות הוא דבר חיובי.

אברהם-בייגה שוחט: משטר האגרות הוא משטר שעוסק בתמונה כוללת של רמת האגרות, באלף ואחד סעיפים, יושבים על הצעת האגרות עם משרד המשפטים ועם אנשים בתוך האוצר וזה לא שכל ועדה תחליט פחות.

אברהם-בייגה שוחט: אני מציע לכם – תראו, אני לא בממשלה ואפילו לא בקואליציה, אבל אני מציע – אל תחפזו לפזר את האגרות בין הוועדות השונות.

קריאות: - - -

משה גפני: בייגה שכנע אותי.

משה גפני: אני מציע ככה: אני מציע שהאגרות יעברו לוועדה משותפת פנים וכספים, כאשר בראשות הוועדה - - -

שאול יהלום: אז תצביע בעד רביזיה.

משה גפני: רגע.

משה גפני: כאשר בראשות הוועדה עומדת כספים.

משה גפני: כאשר ניקח כספים בהסכמת יושב ראש הוועדה, יעמוד יושב ראש ועדת הפנים חבר הכנסת גפני.

יוסי כץ: תודה רבה.

יוסי כץ: רעיון יצירתי.

יוסי כץ: לשם כך צריך להחליט קודם על בקשת הרביזיה.

יוסי כץ: מי בעד בקשת הרביזיה ירים את ידו.

יוסי כץ: מי נגד?

יוסי כץ: אין.

יוסי כץ: יש רביזיה.

יוסי כץ: מי בעד העברה לוועדה משותפת כספים-פנים בראשות ועדת הכספים?

משה גפני: לא, אבל בראש הוועדה - - -

יוסי כץ: את זה אני לא יכול להבטיח.

יוסי כץ: אם הגעת אתו לסיכום, הגעת.

יוסי כץ: כמה חברים?

משה גפני: 3:3.

יוסי כץ: 3:3.

יוסי כץ: מי בעד ועדה משותפת כספים-פנים ירים את ידו.

יוסי כץ: מי נגד?

יוסי כץ: אין.

יוסי כץ: התקבל.

יוסי כץ: כמובן שזה ישולב בחוק ההסדרים ואנחנו נצטרך לשבת בוועדת הכנסת כדי להחיל את כל הדברים.

יוסי כץ: רבותי, ההצבעה הבאה היא לגבי התליית חוק פעוטות בסיכון (הזכות למעון יום).

יוסי כץ: הוחלט על ועדת הכספים.

יוסי כץ: סיעת חד"ש ביקשה רביזיה.

יוסי כץ: מי בעד בקשת הרביזיה ירים את ידו.

אורי יוגב: למה, למה?

אורי יוגב: זה המון כסף.

יוסי כץ: מי נגד בקשת הרביזיה?

יוסי כץ: הרביזיה אושרה.

יוסי כץ: אני מציע לכם: תקבלו הצעת פשרה להקים ועדה משותפת גם פה.

תמר גוז'נסקי: בשביל מה צריך ועדה משותפת?

תמר גוז'נסקי: זה חוק שעולה שניים וחצי גרושים.

תמר גוז'נסקי: איזה ועדה משותפת?

יוסי כץ: את רוצה לוועדה למען הילד?

תמר גוז'נסקי: הוועדה למען הילד.

תמר גוז'נסקי: יבואו אנשי האוצר ויטענו את טענותיהם.

תמר גוז'נסקי: למה משותפת?

יוסי כץ: למה?

יוסי כץ: כי אנחנו נוהגים בעיקרון העקביות.

יוסי כץ: בשבילך זה הישג בלתי רגיל אם זו ועדה פריטטית משותפת.

זאב בוים: ועדה משותפת.

זאב בוים: פשרה.

זאב בוים: את תהיי שמה.

זאב בוים: מה את דואגת?

תמר גוז'נסקי: בראשותי.

תמר גוז'נסקי: יש חמישים אלף ילדים נוספים מתחת לקו העוני.

תמר גוז'נסקי: במה אתם נלחמים?

תמר גוז'נסקי: באמת.

יוסי כץ: תודה.

יוסי כץ: ועדה משותפת בראשותה של יושבת ראש הוועדה למען הילד.

יוסי כץ: כמובן, כמו האחרים, זה ישולב בחוק ההסדרים, עם כל האישורים של ועדת הכנסת שיבואו יותר מאוחר.

יוסי כץ: ועדה של 3 מכל ועדה.

יוסי כץ: מי בעד?

יוסי כץ: מי נגד?

יוסי כץ: – אין.

יוסי כץ: אושר.

יוסי כץ: אנחנו עוברים לדחיית תחילתו של חוק העסקת עובדים על ידי קבלני כוח אדם.

יוסי כץ: יש מי שמבקש רביזיה?

אתי בן-יוסף: עמיר פרץ ביקש.

זאב בוים: הוא לא פה, אי אפשר לקבל את הרביזיה.

יוסי כץ: אין רביזיה.

יוסי כץ: הרביזיה יורדת.

יוסי כץ: אבל כדי לעשות את זה פורמלי – מי בעד בקשת הרביזיה ירים את ידו?

זאב בוים: רגע, רגע.

זאב בוים: אדוני, לא, סליחה.

זאב בוים: אני נגד הפורמליסטיקה הזאת.

זאב בוים: יש כלל.

זאב בוים: מי שביקש רביזיה צריך להיות פה.

זאב בוים: הוא איננו פה – לא מצביעים.

יוסי כץ: תודה.

יוסי כץ: אין בעיה.

יוסי כץ: אין רביזיה.

יוסי כץ: חבר הכנסת בוים, אני אוהב להודות בטעויות, אתה צודק.

יוסי כץ: הצדק אתך.

יוסי כץ: אז הרביזיה יורדת כי חבר הכנסת עמיר פרץ איננו פה.

תמר גוז'נסקי: אבל הרביזיה היא לא אישית.

תמר גוז'נסקי: היא סיעתית.

זאב בוים: הוא היה פה, אישית.

זאב בוים: את לא היית פה.

יוסי כץ: רבותי, אנחנו דנים בבקשת רביזיה של הקואליציה, על ביטול השתתפות משרד האוצר בהוצאות האחזקה והניהול של ספריה ציבורית.

שאול יהלום: הוחלט על חינוך.

יוסי כץ: חינוך.

יוסי כץ: אני שואל אתכם אם אתם מסכימים לוועדה משותפת.

שאול יהלום: למה משותפת?

זאב בוים: כן.

זאב בוים: כן ועדה משותפת.

יוסי כץ: בראשות חינוך.

יוסי כץ: מי בעד בקשת הרביזיה ירים את ידו.

יוסי כץ: מי נגד?

יוסי כץ: תודה, הרביזיה אושרה.

יוסי כץ: מי בעד ועדה משותפת פריטטית חינוך-כספים, 3:3 בראשות חינוך.

יוסי כץ: מי בעד ירים את ידו.

יוסי כץ: מי נגד?

יוסי כץ: בסדר.

יוסי כץ: ישולב בחוק ההסדרים.

יוסי כץ: הכל ישולב, אמרתי בפתיחת הישיבה.

יוסי כץ: צמצום הכרה בתואר של שלוחה של אוניברסיטה.

יוסי כץ: החלטנו על ועדה משותפת כספים וחינוך בראשות כספים.

קריאות: בראשות חינוך.

יוסי כץ: מי בעד בקשת רביזיה ירים את ידו.

יוסי כץ: תודה.

יוסי כץ: מי נגד?

יוסי כץ: מי בעד ועדה משותפת כספים חינוך בראשות חינוך 3:3 ירים את ידו.

יוסי כץ: מי נגד?

יוסי כץ: – אושר.

יוסי כץ: החוק האחרון – הצעת חוק חוק הסנגוריה הציבורית – החמרות לעניין מינוי סניגור ציבורי.

שאול יהלום: רבותי, חוק הסנגוריה, אני מבקש – חוקה.

קריאות: למה?

קריאות: לא, לא.

קריאות: זה הרבה כסף.

שאול יהלום: מה, אתה הורג את כל העניים שאין להם כסף לסניגור?

שאול יהלום: על מה אתה מדבר?

יוסי כץ: אל תתעקשו על דבר כזה.

יוסי כץ: באמת.

זאב בוים: לא, לא.

זאב בוים: אנחנו מספיק ויתרנו פה.

זאב בוים: באמת.

זאב בוים: יש גבול.

יוסי כץ: רבותי, יש שתי הצעות: כספים וחוקה.

יוסי כץ: מי בעד כספים ירים את ידו.

יוסי כץ: לספור בבקשה.

אתי בן-יוסף: 8 בעד כספים.

יוסי כץ: מי בעד חוקה ירים את ידו.

יוסי כץ: עבר לחוקה, תודה רבה.

יוסי כץ: רגע אחד.

יוסי כץ: אני מבקש להסמיך אותי להביא למליאת הכנסת הצעת הרכב הוועדה המיוחדת שהוחלט עליה בנושא גמלת הסיעוד: 3 כנסת, 3 כספים ו-3 עבודה ורווחה.

יוסי כץ: אני מבקש גם הסמכה להביא הצעת הרכב של הוועדות המשותפות בתיאום עם ראשי הוועדות.

אנה שניידר: וגם שהוועדה תחליט שהתוצרת של הוועדות המשותפות תשולב בחוק ההסדרים.

יוסי כץ: טוב.

יוסי כץ: וגם להחליט על שילוב בחוק ההסדרים.

יוסי כץ: מי בעד – ירים את ידו.

יוסי כץ: מי נגד?

יוסי כץ: תודה.

יוסי כץ: אושר.